Notum sit cunctis sanctæ ecclesiæ fidélibus, quod cum ego Wido scilicet de Clameciaco ecclesiam S. Martini, quæ in ipso castro est ampliori servitio quam consuetum fuerat instaurandam decrevi. Itaque Willelmum consulem Nivernensem et Gaufridum épiscopum Autissiodorensem per consensum et voluntatem filii mei Hugonis conveniens, utrumque precatus sum Clameciacum venirent, et quod pro salute animæ meæ facere intenderam collaudarent; acquieverunt uterque meæ voluntati, et coram ipsis ad servitium ecclesiæ, octo canonicos stabilivi, quibus portionem eorum quæ de manu episcopi et consulis tenebam tradidi. Concesserunt etiam si illi qui a me feodati de bonis ipsorum fuerant, ecclesiæ aliquid conferre vellent, istud eis liceret et ecclesiæ jure perpetuo, nulla interveniente calumnia, possideret. Ea igitur quæ collata fuerunt ecclesiæ et canonicis ibidem ad serviendum Deo constitutis sunt ista. Sepultura tota et quæcumque ad ecclesiam pertinent. Baptisterium et cætera. Decimatio de Molea villa. Item dimidium decimationis Æstivalis villæ. Ecclesia quoque de Qunciaco cum baptisterio et sepultura et suis oblationibus. Medietas etiam decimationis ejusdem villæ, et tota decimatio Villaris villæ. Silvas etiam suas concessit ad usum ecclesiæ, et piscationem in Icauna. Item milites de feodo ipsius Widonis contulerunt ecclesiæ: Guido suum pratum quod conjacet apud Baugiacum. Item Iterius dedit terram quæ est ultra fluvium Icaunæ. Item dedit terram et prata apud Baugiacum. Reginaldus Meschim dedit territorium quod habebat apud Balgiacum, laudante filio ipsius. Wiscelinus duas areas juxta castrum. Odo mansum unum apud Osiacum. Anseisus presbyter et canonicus terram quæ est juxta pratum comitis, et arpennum vineæ juxtra fontem quadratum. Wido presbyter et canonicus alodum suum contulit apud Siliniacum. Auvinus dedit duo jugera terræ in Chaseles. Nocherus quatuor jugera in Chaseles. Theobaldus Batlavena duo jugera sub custodia balgiaci. Quædam fœmina nomine Sorel duo jugera ad crucem Balgiaci pro morte filii sui. Actum est, est confirmatum publice apud Autissiodorum, in capitulo sanctæ matris ecclesiæ Autissiodorensis, præsente Roberto episcopo, successore prædicti pontificis Gaufridi. Signum Roberti pontificis. Adfuerunt item ad collaudandum Herveus archidiaconus Hugo præpositus. Humbaudus decanus Stephanus thesaurarius Geravdus cantor Rodolphus cancellarius. Dictum et concessum est ab omnibus, si quis hanc chartam infregerit, donec ecclesiæ et canonicis satisfaciat, sub perpetuo anathemate teneatur.